ངའི་བུ་མོ་ལོ་བཞི་ཡིན་དུས་ནས་གང་ས་གང་ལ་མཉམ་དུ་ཁྲིད་ནས་སོང་བ་ཡིན།ལམ་བར་དུ་མེ་འཁོར།རླངས་འཁོར།གནམ་གྲུ་སོགས་ཀྱི་ནང་དུ་འགྲུལ་བཞུད་བྱེད་སྐབས།དངོས་པོ་ངོས་འཛིན་དང་མིང་ཚིག་གསར་བ་ངོ་སྤྲོད་བྱེད་ཀྱི་ཡོད།དཔེར་ན་སྐས་སྒམ་ནང་དུ་འགྲོ་དུས་ཨང་ཀི་སློབ་ཀྱི་ཡོད།བྱིས་པ་ལ་སྐད་སློབ་པའི་གོ་རིམ་ཁྲོད་དུ་ཤེས་དགོས་པའི་རྩ་དོན་གཅིག་ནི་བྱིས་པ་ཉོབ་ཏུ་མི་འཇུག་པ་དང་སྤྲོ་སྣང་སྟེར་བའི་རྩེད་མོ་རྩེ་ཞོར་དུ་དངོས་པོ་ངོས་འཛིན་དང་མིང་བརྡ་ངོ་སྤྲོད་བྱེད་པ་དེ་རེད།